**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.04.2023, ora 08.00 – 17.04.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.04.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 16.04.2023, la ora 11:30, avertizarea hidrologică nr. 38, valabilă în intervalul 16.04.2023, ora 16:00-18.04.2023, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-COD GALBEN în intervalul 16.04.2023, ora 16:00 – 18.04.2023, ora 12:00-posibile depăşiri ale COTELOR DE ATENŢIE** pe râurile din bazinele hidrografice: Desnăţui **(judeţele: Mehedinţi şi Dolj)**, Jiu – bazin amonte S.H. Podari **(judeţele: Hunedoara, Gorj, Mehedinţi şi Dolj)**, Olt – afluenţii aferenţi sectorului aval confluenţă cu râul Cibin **(judeţele: Sibiu, Vâlcea, Gorj, Argeş, Olt şi Dolj)**, Argeş – bazin superior şi afluenţi bazin mijlociu şi inferior **(judeţele: Argeş, Dâmboviţa, Giurgiu, Teleorman şi Ilfov)**, Ialomiţa – bazin amonte S.H. Târgovişte şi afluenţii aferenţi sectorului aval S.H. Târgovişte – amonte S.H. Siliştea Snagovului **(judeţele: Dâmboviţa, Prahova şi Ilfov)**, Prahova – bazin amonte S.H. Prahova şi afluenţii aferenţi sectorului aval S.H. Prahova **(județele: Prahova şi Ialomiţa)**, Moldova - bazin superior şi afluenţi bazin mijlociu şi inferior **(judeţele: Suceava şi Neamţ)**, Bistriţa - bazin superior şi afluenţi bazin mijlociu şi inferior **(judeţele: Suceava, Harghita, Neamţ şi Bacău)**, Trotuş - bazin superior şi afluenţi bazin mijlociu şi inferior **(judeţele: Neamţ, Bacău, Harghita, Covasna şi Vrancea)**, Bârlad – bazin amonte S.H. Negrești și afluenții aferenți sectorului aval S.H. Negrești **(județele: Neamț, Iași, Vaslui, Bacău, Vrancea şi Galaţi)**, Putna – bazin amonte S.H. Colacu şi afluenţii aferenţi sectorului aval S.H. Colacu **(judeţul Vrancea)**, Râmnicu Sărat - bazin superior şi afluenţi bazin mijlociu şi inferior **(judeţele: Buzău şi Vrancea)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(județele: Braşov, Covasna, Buzău şi Prahova)**, Siret – afluenţii mici aferenţi sectorului aval confluenţă cu râul Suceava – amonte confluenţă cu râul Putna **(județele: Suceava, Botoşani, Iaşi, Neamţ, Bacău şi Vrancea)**, Jijia – bazin amonte S.H. Todireni şi afluenţii aferenţi sectorului aval S.H. Todireni **(judeţele: Botoşani şi Iaşi)**;

**-COD PORTOCALIU în intervalul 16.04.2023, ora 21:00 – 17.04.2023, ora 16:00-posibile depăşiri ale COTELOR DE INUNDAŢIE** pe râurile din bazinele hidrografice:Miletin **(județele: Botoşani şi Iași)**, Bahlui – bazin amonte Ac. Pârcovaci şi afluenţii aferenţi sectorului aval Ac. Pârcovaci **(județul Iași).**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ARGEŞ, BACĂU, BOTOŞANI, BRAŞOV, BUZĂU, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, NEAMŢ, OLT, PRAHOVA, SIBIU, SUCEAVA, TELEORMAN, VASLUI, VÂLCEA şi VRANCEA*** *(26 de prefecturi)* ***– COD GALBEN;***

*-către prefecturile judeţelor:* ***BOTOŞANI şi IAŞI*** *(2 prefecturi)* ***– COD PORTOCALIU.***

**Debitele au fost în general în creștere** datorită precipitațiilor prognozate, cedării apei din stratul de zăpadă și propagării, exceptând râurile din bazinele Vişeu, Iza, Tur, Someş (exceptând bazinul superior), Crasna, Barcău, Crişuri, Mureş (exceptând bazinul superior şi bazinul Târnavelor), Bega, Timiş (exceptând bazinul superior) şi bazinul inferior al Jiului, unde au fost în scădere.

Scurgeri pe versanţi, torenţi şi pâraie, viituri rapide cu efecte de inundaţii locale şi creşteri mai importante de debite şi niveluri cu depășirea **COTELOR DE APĂRARE** s-au produs pe unele râuri din zonele montane, datorită precipitațiilor sub formă de aversă mai însemnate cantitativ căzute în interval și cedării apei din stratul de zăpadă.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele hidrografice: Someș, Crasna, Barcău, Crișul Alb, Târnave, Bârzava, Caraş, Suceava, Moldova, Jijia, bazinul superior și mijlociu al Oltului, bazinul superior al Prahovei, pe cursurile Mureșului, Siretului, cursurile superioare ale Buzăului, Bârladului, Prutului și pe unii afluenţi ai Bistriţei, Trotuşului şi Bârladului.

Se situează peste **COTA DE ATENȚIE** râul Miletin lastația hidrometrică Șipote (150+12)-jud. IS

În interval au fost emise **trei** **atenționări hidrologice** pentru fenomene imediate.

**Debitele vor fiîn general în creştere** datorită precipitațiilor prognozate, cedării apei din stratul de zăpadă și propagării.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu depășirea **COTELOR DE APĂRARE** pe unele râuri mici din zonele deal și munte şi din estul țării datorită averselor însemnate cantitativ prognozate și propagării.

**DUNĂRE**

**Debitul la intrarea în ţară** (secţiunea Baziaş) în intervalul 16-17.04.2023 **a fost în scădere, având valoarea de** **6100 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost în scădere pe sectorul Gruia-Brăila și relativ staționare pe sectorul Galați-Tulcea.

**Debitul la intrarea în ţară** (secţiunea Baziaş) **va fi** **în creştere (6200 m3/s).**

În aval de Porțile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 8 mc/s;

-CA2: 0 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 2.65 mc/s.

Debitul râului Crișul Alb în secțiunea Crișcior este 4,38 mc/s.

**2.** **Situaţia meteorologică în intervalul 16.04.2023, ora 09.00 –17.04.2023, ora 06.00**

**Administraţia Naţională de Meteorologie (A.N.M.) a emis în data de 16.04.2023, la ora 10:00, informarea meteorologică nr. 41, vizând ploi moderate cantitativ și intensificări ale vântului în întreaga țară:** „în intervalul menționat, ploile, mai ales sub formă de aversă, însoțite pe alocuri de descărcări electrice vor fi în extindere dinspre sud în cea mai mare parte a țării. În Moldova, Muntenia, Oltenia, Carpații Meridionali și Orientali, local se vor acumula cantități de apă de 15...25 l/mp și izolat peste 30...40 l/mp. Temporar, vântul va avea intensificări cu viteze de 45...50 km/h în sudul, centrul și estul teritoriului, precum și pe crestele montane. În cea mai mare parte a săptămânii viitoare vor fi perioade cu averse - în general moderate cantitativ - în majoritatea zonelor.”

Această informare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă*(42 de prefecturi).

**În ţară** vremea a fost ușor instabilă, cu valori termice diurne apropiate de cele normale la această dată, excepție făcând Maramureș, local Crișana, Oltenia, Transilvania, vestul și sudul Munteniei, unde au fost mai ridicate decât acestea. Cerul a avut înnorări temporar accentuate și au fost averse în Muntenia, Moldova, Oltenia, cea mai mare parte a Banatului și Transilvaniei și izolat în Crișana și Dobrogea. Local în sudul țării și izolat în centru aversele au fost însoțite de descărcări electrice. Cantități de peste 15...20 l/mp s-au acumulat pe alocuri în sudul Banatului, Oltenia, Muntenia și Carpații de Curbură (până la 41 l/mp Băile Herculane - județul Caraș-Severin). În județul Teleorman izolat a căzut grindină (din surse externe). În Carpații Meridionali, la altitudini de peste 2000 m, trecător a nins. Vântul a suflat slab și moderat, cu intensificări la munte, la altitudini mari (viteze de până la 90...95 km/h la Vf. Omu), local în sud-vest și sud și izolat în centru (viteze în general de 45....55 km/h). La ora 21 era strat de zăpadă la munte, unde măsura, pe platformele stațiilor meteorologice*,* până la 250 cm în Munții Făgăraș și 244 cm în Munții Bucegi. Temperaturile

maxime s-au încadrat între 12 grade la Darabani, Cotnari, Bârlad și Sulina și 23 de grade la Zimnicea. La ora 6 se înregistrau valori termice cuprinse între 6 grade la Întorsura Buzăului și Câmpulung Muscel și 13 grade la Moldova Nouă. Izolat în estul Transilvaniei și nordul Moldovei s-a semnalat ceață.

**Observație:** în intervalul de diagnoză au fost în vigoare 13 atenționări cod galben pentru fenomene meteorologice periculoase imediate emise după cum urmează: 5 de către CNPM pentru Muntenia, 4 de către SRPV Craiova, 2 de către SRPV Bacău, 1 de către SRPV Sibiu și 1 de către SRPV Timișoara.

**La Bucureşti** vremea s-a răcit ușor și a devenit normală din punct de vedere termic. Cerul a fost variabil în prima parte a zilei, apoi a avut înnorări temporar accentuate. După-amiaza și seara s-au semnalat averse și descărcări electrice. Vântul a suflat moderat, cu unele intensificări ziua, când la rafală s-au atins viteze de până la 40...45 km/h. Temperatura

maximă a fost de 17 grade la Afumați și de 19 grade la Filaret și Băneasa. La ora 6 se înregistrau 10 grade la Afumați și Băneasa și 11 grade la Filaret.

**3. Prognoza meteorologică în intervalul 17.04.2023, ora 09.00–18.04.2023, ora 9.00**

**În ţară** vremea va fi în general instabilă, iar valorile termice se vor situa ușor peste cele normale la această dată în regiunile intracarpatice și vor fi apropiate și pe alocuri mai mici decât acestea în rest. Vor fi perioade cu înnorări accentuate, averse, descărcări electrice și posibil grindină în majoritatea zonelor țării, însă cu precădere în jumătatea de sud-vest,

unde pe alocuri cantitățile de apă vor fi de 20...25 l/mp și izolat de peste 30...40 l/mp. În zona montană, la peste 1700 m altitudine, se vor semnala și precipitații sub formă de lapoviță și ninsoare. Vântul va sufla slab și moderat, local cu unele intensificări la munte, în regiunile sudice și în centru, cu viteze la rafală în general de 40...50 km/h. Temperaturile

maxime vor fi cuprinse între 9 și 19 grade, iar cele minime între 4 și 10 grade. Izolat va fi ceață.

**La Bucureşti** vremea va fi în general instabilă. Cerul va avea înnorări temporar accentuate și vor fi perioade în care se vor semnala averse, posibil însoțite de descărcări electrice. Vântul va sufla în general moderat, trecător cu rafale de până la 40...45 km/h. Temperatura maximă, ușor mai scăzută decât în mod obișnuit la această dată, se va situa în jurul valorii de 15 grade, iar cea minimă va fi de 7...8 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE